Ужо другі год школа ўдзельнічае ў раённым конкурсе па навагоднім упрыгажэнні будынка і прышкольнай тэрыторыі. Ствараецца творчы праект, кожнаму класу даецца заданне. Дружна кіпіць работа. І вось ужо гуляе завіруха па вокнах кабінетаў біялогіі, інфарматыкі і гісторыі. Вясёлыя снегавікі катаюцца на лыжах з узгоркаў па шыбах бібліятэкі і кабінета пачатковых класаў. А вокны кабінетаў побач з парадным уваходам завешаны фіранкамі з блакітных сняжынак і прыгожых бантаў.